BRANISLAV CRNČEVIĆ...Bosonogi i nebo.....................................

BOSONOGI I NEBO

Celo proleće i leto išao je bos, duboko ujesen išao je bos, tek

krajem jeseni oblačio je ogromne cipele koje bi i mnogom odraslom

bile velike. Otuda valjda i dobi nadimak Bosonogi.

Godinama pokušavam da se setim njegovog imena, pa ništa.

Nestalo je njegovo ime pod naslagom dana koji su napadali po meni,

bratu i njemu, po svim stvarima i ljudima, od onog dana kad sam ga

poslednji put video.

Ostao je samo nadimak Bosonogi. Pa neka, i to je dovoljno za priču.

 Bosonogog svet uopšte ne bi bio

zanimljiv, jer on je mogao sve i znao je sve, a bio je najjači dečak ne

samo u našoj ulici nego i u ulici koja je sekla našu. Odrasli ga nisu

baš mnogo voleli. Govorili su da kvari decu, da družeći se s njim

deca postaju nevaspitana, da od njega uče mnoge čudne i rogobatne

reči. Možda baš zato što su odrasli bili protiv njega, ne beše deteta

koje ga nije obožavalo. Bilo je dovoljno da prođe ulicom i zazviždi,onako čudesno kako je samo on umeo, pa da strmoglavce izjurimo napolje..

Jednom ga tri dana nije bilo. Brat i ja smo se prosto razboleli

od tuge, trebalo je da, za nekoliko dana, krenemo sa roditeljima

na more, a Bosonogog nigde. Uplašili smo se da ga pre polaska

nećemo videti. On se, ipak, pojavio. Bio je prašnjav i izgreban, što je

samo povećavalo našu radoznalost.

– Gde si? – upitao ga je brat ushićeno – mi se spremamo na

more, a tebe nema.

– Ne vredi, deco, da idete na more. Zapalio sam ga.

– Kako zapalio! – zaprepastio se brat – Kako si ga zapalio?

– Tako. Nije mi se svidelo pa sam ga zapalio.

– Kako? – čudio sam se ja.

– Lepo. Polio sam ga bezinom, nasuo sam pedeset kanti bezina.

I, eto, tako, zapalio sam šibicu. Pššš. I gotovo!

– I dalje?

– Dalje ništa. Ostala je samo rupa.

– Kao kuća? – pitao sam ja.

– Kao pet kuća!? – popravljao me je brat.

– Kao hiljadu i pet kuća! – rekao je Bosonogi prezrivo.

Popodne, iako je do polaska bilo još nekoliko dana, majka je

stavljala poneku stvar u kofer pripremajući se za more. Brat i ja smo

se krišom smejali: ala će se iznenaditi kad stignemo na more, a ono

nigde mora, samo rupa!

Razmišljali smo da li da im kažemo da je Bosonogi zapalio more

i da ne putujemo, ali je i njega i mene interesovalo kolika je rupa, pa

smo se dogovorili da ćutimo.

Bosonogi je i te kako znao da nas iznenadi. Uveče je zviznuo

prodorno i brat i ja smo istrčali napolje.

– Deco, da li znate – pitao nas je – da drveće noću ne ostaje na

istom mestu, drveće ustaje i šeta, a tek pred zoru se svako drvo vrati

na svoje mesto.

– Lažeš – rekao je brat šireći oči od neverice.

– A vi ostanite celu noć budni pa pogledajte – rekao je Bosonogi

uvređeno.

Do pola noći izdržali smo zajedno na prozoru. Dud u našem

dvorištu nije se ni pomerio. Dogovorili smo se da, pošto nam se

prispavalo, pazimo na smenu. Svaki čas smo budili jedan drugog.

Dočekali smo zoru neispavani, a dud se nije pomerio.

– Slagao si nas, celu noć smo gledali, a drvo se nije pomaklo.

– Slagao si nas – rekao sam i ja uvređeno.

– Koje ste drvo gledali?

– Dud. Naš dud – rekao je brat.

Bosonogi je prišao dudu i zarezao ga malo nožem. Gledali smo

zaprepašćeno. Šta će s tim? Rekao je naglašavajući svaku reč:

3

4

5

6



– Vaš dud je bolestan. On se ne kreće. Ima još samo četiri drveta

u gradu koja se ne kreću. Bolest, eto, to je to!

Rekao nam je još i da će se naš dud jednoga dana srušiti. Toliko

je bolestan. Brat i ja smo ga od toga dana jednako obilazili, strahujući

da se ne sruči na nas.

Sasvim zaboravljajući na dud, Bosonogi nam je rekao:

– Poljubio sam nebo.

– E, to lažeš. Sve ti verujem, ali, to lažeš! – rekao je brat.

– Nisi ga mogao dohvatiti usnama! – sumnjičio sam ga.

– A ja ga usnama nisam ni dohvatio. Popeo sam se na jedno

brdo i štapom dohvatio nebo. Zatim sam poljubio štap, a to je isto

kao da sam poljubio nebo. To nas je pokolebalo. Bosonogi nam je

ponudio da, ako ne verujemo, krenemo s njim na to brdo. Bili smo

oduševljeni. Kada? Odmah ujutro. Na rastanku nam je rekao da

ponesemo užinu.

– Ja volim pekmez – rekao je.

Uzeli smo celu teglu pekmeza i stavili je u očevu torbu. I veknu

hleba. I kuhinjski nož. Probudili smo se vrlo rano i čekali ga. Kuc-

nuo je na prozor oprezno da ne bi probudio starije. Iskočili smo

kroz prozor na ulicu i krenuli. Tek što smo izašli iz grada, zatražio je

hleba i pekmeza. Doručkovali smo i krenuli dalje. Popeli smo se na

jedno brdo. Bosonogi je rekao da je to nisko brdo i da on sa njega

nije poljubio nebo. Pešačili smo sve dalje i dalje. Ja sam bio umo-

ran, a Bosonogi je rekao da će on i brat, ako ja cmizdrim, nastaviti

dalje sami. To me je uplašilo i ja sam rekao da nikako nisam umoran.

Popeli smo se na nekoliko brda, ali nijedno nije bilo o n o brdo. Pošto

smo, da ne bismo zalutali, najčešće išli drumom, uveče nas je stigao

otac. Rekao je da neće da nas bije, ni Bosonogog, i vratio nas je svu

trojicu u grad. Mama je plakala:

– Kazala sam da se ne druže sa Bosonogim.

Ujutru se Bosonogi prikrao našem prozoru samo na toliko da nam

kaže:

– Zamislite, deco, odmah iza onog brda ispred koga su nas stigli

bilo je ono brdo, ono na kome sam poljubio nebo!

– Ih, šteta! – rekao je brat razočarano.

Popodne smo krenuli na more. Bilo je na svome mestu. Pomis-

lio sam da nas je Bosonogi slagao i da nije zapalio more. Ali brat je

mislio drugačije.

– Pitaćemo oca – rekao je – meni se čini da ima nekoliko mora.

– Tata, da li ima više mora ili samo jedno?

– Ima mnog mora, a ne samo jedno – rekao je otac.

– Eto, vidiš! Bosonogi je zapalio jedno more, to nije ovo, on je

zapalio neko drugo more.

Poverenje u Bosonogog je opet bilo uspostavljeno i mi smo, pri

7

8

9

10



kraju letovanja, jedva čekali da odemo kući i da krenemo s njim da

poljubimo nebo.

Bosonogi je, međutim, otišao u neki drugi grad, tako da nikad

nismo proverili da li nas je onda slagao